CELEX: 32012R0721
Language: lv
Date: 2012-08-06 00:00:00
Title: Komisijas Īstenošanas regula (ES) Nr. 721/2012 ( 2012. gada 6. augusts ), ar ko aizliedz ar āķu jedām zvejojošiem Grieķijas vai Maltas karoga kuģiem vai kuģiem, kas reģistrēti Grieķijā vai Maltā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā

9.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 212/1
            
         KOMISIJAS ĪSTENOŠANAS REGULA (ES) Nr. 721/2012
   (2012. gada 6. augusts),
   ar ko aizliedz ar āķu jedām zvejojošiem Grieķijas vai Maltas karoga kuģiem vai kuģiem, kas reģistrēti Grieķijā vai Maltā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Padomes 2012. gada 17. janvāra Regulā (ES) Nr. 44/2012, ar ko 2012. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets (2), ir noteikts, kādu daudzumu zilo tunzivju Eiropas Savienības zvejas kuģi 2012. gadā drīkst nozvejot Atlantijas okeānā uz austrumiem no 45° rietumu garuma un Vidusjūrā.
            
         
               (2)
            
            
               Padomes 2009. gada 6. aprīļa Regulā (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, par grozījumiem Regulā (EK) Nr. 43/2009 un par Regulas (EK) Nr. 1559/2007 atcelšanu (3) ir noteikts, ka dalībvalstīm jāinformē Komisija par individuālajām kvotām, kas iedalītas to kuģiem, kuri garāki par 24 metriem, un attiecībā uz nozvejotājkuģiem, kuri ir īsāki par 24 m, jāinformē vismaz par kvotām, kas iedalītas ražotāju organizācijām vai kuģu grupām, kas zvejo ar līdzīgiem zvejas rīkiem.
            
         
               (3)
            
            
               Kopējās zivsaimniecības politikas mērķis ir nodrošināt zvejniecības dzīvotspēju ilgtermiņā, saskaņā ar piesardzības pieeju ilgtspējīgā veidā izmantojot ūdeņu dzīvos resursus.
            
         
               (4)
            
            
               Regulas (EK) Nr. 1224/2009 36. panta 2. punktā noteikts, ka tad, ja Komisija, pamatojoties uz dalībvalstu sniegto informāciju vai citu tās rīcībā esošo informāciju, konstatē, ka Eiropas Savienībai, dalībvalstij vai dalībvalstu grupai pieejamās zvejas iespējas var uzskatīt par pilnībā izmantotām attiecībā uz vienu vai vairākiem zvejas rīkiem vai flotēm, Komisija informē par to attiecīgās dalībvalstis un aizliedz zvejas darbības attiecībā uz konkrēto apgabalu, zvejas rīku, krājumu, krājumu grupu vai konkrētajās zvejas darbībās iesaistīto floti.
            
         
               (5)
            
            
               Komisijas rīcībā esošā informācija liecina, ka zvejas iespējas, kas zilo tunzivju zvejai Atlantijas okeānā uz austrumiem no 45° rietumu garuma un Vidusjūrā iedalītas ar āķu jedām zvejojošiem Grieķijas vai Maltas karoga kuģiem vai kuģiem, kas reģistrēti Grieķijā vai Maltā, ir uzskatāmas par pilnībā apgūtām.
            
         
               (6)
            
            
               Grieķija 2012. gada 3. maijā informēja Komisiju par to, ka tā no minētās dienas plkst. 00.00 ir aizliegusi veikt zvejas darbības Grieķijas kuģiem, kas zvejo ar āķu jedām un kuri 2012. gadā aktīvi darbojās zilo tunzivju zvejā.
            
         
               (7)
            
            
               Malta 2012. gada 2. jūlijā informēja Komisiju par to, ka tā no 1. jūlija plkst. 00.00 ir aizliegusi veikt zvejas darbības Maltas kuģiem, kas zvejo ar āķu jedām un kuri 2012. gadā aktīvi darbojās zilo tunzivju zvejā.
            
         
               (8)
            
            
               Neskarot iepriekš minēto Grieķijas un Maltas rīcību, Komisijai ir jāapstiprina aizliegums no 2012. gada 3. maija plkst. 00.00 ar āķu jedām zvejojošiem Grieķijas kuģiem vai kuģiem, kas reģistrēti Grieķijā, un no 2012. gada 1. jūlija plkst. 00.00 ar āķu jedām zvejojošiem Maltas kuģiem vai kuģiem, kas reģistrēti Maltā, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā,
            
         IR PIEŅĒMUSI ŠO REGULU.
   1. pants
   Zilo tunzivju zveja Atlantijas okeānā uz austrumiem no 45° rietumu garuma un Vidusjūrā ar āķu jedām zvejojošiem Grieķijas karoga kuģiem vai kuģiem, kas reģistrēti Grieķijā, ir aizliegta vēlākais no 2012. gada 3. maija plkst. 00.00.
   No minētās dienas ir aizliegts arī paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, ko minētie kuģi nozvejojuši no šiem krājumiem.
   2. pants
   Zilo tunzivju zveja Atlantijas okeānā uz austrumiem no 45° rietumu garuma un Vidusjūrā ar āķu jedām zvejojošiem Maltas karoga kuģiem vai kuģiem, kas reģistrēti Maltā, ir aizliegta vēlākais no 2012. gada 1. jūlija plkst. 00.00.
   No minētās dienas ir aizliegts arī paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, ko minētie kuģi nozvejojuši no šiem krājumiem.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. augustā
      
         
            Komisijas un tās priekšsēdētāja vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 343, 22.12.2009., 1. lpp.
   
      (2)  OV L 25, 27.1.2012., 55. lpp.
   
      (3)  OV L 96, 15.4.2009., 1. lpp.